Talvinen, Silja; Helle , Sanna (2016)
hellesanna_talvinensilja.pdf (12.86Mt)
Talvinen, Silja
Helle , Sanna
http://urn.fi/URN:NBN:fi:amk-2016112918204
Tämän opinnäytetyön tarkoituksena oli tuottaa video preoperatiivisesta fysioterapiaohjauksesta lonkan tekonivelleikkaukseen. Videon avulla potilas saa konkreettisen käsityksen leikkaukseen liittyvästä kuntoutuksesta ja leikkaukseen valmistautuminen on parempaa. Etenimme videon teossa tuotekehitysprosessin vaiheiden mukaisesti hyödyntäen myös videomateriaalin tuottamisen ohjeita. Jokisen (2001) ja Jämsän & Mannisen (2000) tuotekehitysmallien avulla kuvaamme videon sisällön suunniteluvaiheesta toteutukseen.
Nivelrikko on yleisin syy lonkan tekonivelleikkaukseen. Lonkan tekonivelleikkaus tulee aiheelliseksi potilaalle, jonka nivelrikkokipu ei ole muuten hallittavissa tai hänellä on päivittäisiin toimiin vaikuttava nivelen virheasento tai liikevajaus. Preoperatiivinen liikeharjoittelu saattaa kohentaa potilaan toimintakykyä, vähentää kipua, lyhentää sairaalassa olopäiviä sekä vaikuttaa myönteisesti leikkauksen jälkeiseen liikkumiskykyyn.
Videomme sisältö perustuu opinnäytetyömme laajaan teoriaosuuteen, johon kokosimme mahdollisimman tuoretta ja luotettavaa tietoa. Teoriaosuudessa käsittelemme lonkan rakennetta ja toimintaa, nivelrikkoa, lonkan tekonivelleikkausmenetelmiä ja fysioterapeutin preoperatiivista ohjausta lonkan tekonivelleikkaukseen. Kirjallisuuskatsauksemme sisältää tietoa preoperatiivisesta fysioterapiasta ja liikeharjoittelun vaikutuksista lonkan tekonivelleikkaukseen ja sen jälkeen. Kirjallisuuskatsaukseen valitsimme 10 tutkimusta, joista yhdeksän oli kansainvälisiä ja yksi suomenkielinen.
Tämän tuotekehitysopinnäytetyön toimeksiantajana on Mikkelin Keskussairaalan fysiatrian yksikkö. Video arvioitiin fysiatrian yksikön fysioterapeuteilla ennen julkaisua. Video tulee koko fysiatrian yksikön käyttöön sekä julkaistaan sairaalan internet -sivuilla. Videota voivat hyödyntää leikkaukseen menevät potilaat ja heidän omaisensa.